उत्तर प्रदेश के बिजनौर में एक ऐसा मामला सामना आया जहां प्रदर्शनकारियों के हिंसक प्रदर्शन के चलते एंबुलेंस अस्पताल नहीं पहुंच सकी और मजबूरी में बेटे को एंबुलेंस में सफर कर रहे पिता को कंधे पर अस्पताल ले जाना पड़ा। लगभग एक किलोमीटर का सफर पैदल तय करने के बाद जब बेटा अस्पताल पहुंचा तो डॉक्टरों ने पिता को मृत घोषित कर दिया। 32 साल के रघुवर सिंह सिंह के पिता लक्खा सिंह को सांस लेने में तकलीफ होने के साथ-साथ पेट में असहनीय दर्द हो रहा था। जिला अस्पताल में इलाज के दौरान जब लक्खा सिंह की हालत में कोई सुधार नहीं हुआ तो वहां के डॉक्टरों ने सुझाव दिया कि वो अपने पिता को या तो निजी अस्पताल ले जाएं या फिर मेरठ के किसी बड़े अस्पताल में। इसके बाद रघुवर एक एंबुलेस कर निजी अस्पताल की तरफ रवाना हुए।